OSNOVNA ŠKOLA ĐURE DEŽELIĆA

IVANIĆ-GRAD

Školska godina 2015./2016.

****

|  |  |
| --- | --- |
| **a) AKTIVNOST**  **b) PROGRAM**  **c) PROJEKT** | **Čitamo mi, u obitelji svi -** nacionalni projekt poticanja (obiteljskog) čitanja Hrvatske mreže školskih knjižničara |
| **CILJEVI** | 1) **Obrazovni**: poučiti učenike da uživaju u čitanju sami, sa braćom ili sestrama, roditeljima, prijateljima i da stvaraju pozitivan odnos prema čitanju i knjizi. Ovim projektom se utječe na razvoj čitalačkih kompetencija te na informacijsku pismenost učenika općenito.  2**) Funkcionalni**: poučiti učenika da svlada tehnike čitanja i upozna važnost čitanja; praćenje učenika kroz projekt; poticanje roditelja da bude uzor djetetu kao osoba koja uživa u čitanju; svladavanje tečnog čitanja, čitanja s razumijevanjem i prepričavanja pročitanog.  3) **Odgojni**: razvijanje kod učenika interes i naviku za knjigu i čitanje te estetskog doživljaja prilikom čitanja; postupno omogućiti djeci da preuzmu sve veću ulogu u čitanju i da uživaju u tome; ukazati roditeljima na važnost svladavanja čitanja kao temelja svih ostalih informacijskih pismenosti te kako mogu pomoći svome djetetu.  **Opći cilj:** projektom učitelji i knjižničarka uz potporu roditelja potiču učenika da se zajedničkim čitanjem knjiga i korištenjem novih, aktualnih i atraktivnih knjiga u čitanju lakše usvaja tehnika čitanja i razvija estetsko uživanje u čitanju. Također, projektom školski knjižničari ukazuju da se u školskoj knjižnici nalaze razna nelektirna djela koja treba redovito obnavljati kako bi mogli svoje korisnike potaknuti na posudbu istih. |
| **NOSITELJI I NJIHOVA ODGOVORNOST** | - voditeljica projekta na nacionalnoj razini je **Dejana Kurtović**, dipl. bibliotekarka i prof. povijesti i filozofije, školska knjižničarka IV. OŠ Bjelovar  Knjižničarka **Kristina Prilika** (**Vanja Lovrinčić** – zamjena) – je voditeljica i nositeljica projekta u našoj školi. Suradnici u vodstvu projekta su razrednici – učiteljice razredne nastave :Ksenija Bilandžić (4.a) i Mihaela Njegovec (3.c). Projekt se organizira na razini cijele Hrvatske u sklopu **HMŠK-a**. Njihova odgovornost je provoditi projekt prema pravilima važećima za sve škole RH. |
| **OSTALI SUDIONICI PROJEKTA:** | Učenici 3. c razreda i 4.a razreda (iznimno ove godine jer su 1. sudjelovali prošle godine i u pravilima stoji da može sudjelovati jedan 4. r.) i njihovi roditelji i osobe u istom kućanstvu. U našoj, OŠ Đure Deželića, sudjelovat će 2 razreda, oko 45 učenika i oko 180 članova njihovih obitelji. |
| **NAČIN REALIZACIJE** | **Metode i oblici rada**: usmeno i pismeno izlaganje učenika, metoda čitanja, grupno i individualno čitanje, pisanje dojmova u bilježnicu dojmova, "putovanje" knjižnične naprtnjače među učenicima, uključivanje roditelja u projekt, korištenje promotivnog materijala (letaka, postera, i sl.), odabir i narudžba knjiga za pojedine knjižnične naprtnjače, izrada Powerpoint prezentacije za roditeljske sastanke, informiranje medija i javnosti o projektu, diskusija o projektu, obrada anketa (evaluacije projekta) među roditeljima i učenicima, dostava završnog izvješća o projektu; skeniranje odabranih najljepših učeničkih dojmova i pjesama iz bilježnica i glasovanje za odabrane.  **Način provedbe:** svakog petka ždrijebom, prema imeniku ili prema dogovoru se u razredu odabire učenik koji će ponijeti knjižničnu naprtnjaču s 8 različitih knjiga kući; učenik sa svojom obitelji 5 dana barem 15 minuta zajednički čita i/ili razgledava knjige; svoje dojmove, zanimljivosti i lijepe doživljaje zajedničkog čitanja zapisuje u priloženu bilježnicu dojmova; u srijedu učenik vraća naprtnjaču u školu, a učiteljica mu daje 15 minuta da prepriča lijepe doživljaje čitanja u obitelji; tom prilikom na satu prisustvuje i školska knjižničarka koja preuzima naprtnjaču i daje ju novom učeniku u petak; nakon završetka projekta knjige se stavljaju na police knjižnice na daljnje korištenje svim ostalim članovima knjižnice. |
| **VREMENIK** | **1. faza (do 30. rujna 2015.):** kontakt s glavnom koordinatoricom projekta; dobivanje uputa za razgovor s ravnateljima škola i učiteljima trećih razreda te ostalih radnih i promotivnih materijala; dogovor sa ravnateljem i učiteljicama trećih razreda; razgovor sa roditeljima; prijava projekta putem službenog online obrasca i školske narudžbenice  **2. faza (1-9. listopada 2015.):** odabir i narudžba knjiga u 1. krugu preko online obrasca (8 knjiga u kompletu po svakoj pojedinoj naprtnjači)  **3. faza (10. listopada-15. listopada 2015.):** uplata novaca za knjige  **4. faza (30. listopada-5. studenoga 2015**.): dostava materijala do škola i knjižnica (naručenih i plaćenih knjiga, potrebnog broja naprtnjača, bedževa i bilježnica dojmova te popratnog materijala)  **5. faza (30. listopada 2015.-10. lipnja 2016.):** promocija projekta u medijima i na mrežnim stranicama škole te provedba projekta – "putovanje" knjižnične naprtnjače od učenika do učenika  **6. faza (1-31. svibnja 2016.):** provedba ankete (kod roditelja i učenika), analiza anketa, dostava završnog izvješća  **7. faza (1-30. lipnja 2016.):** odabir najljepšeg dojma i pjesme iz bilježnice dojmova i objava na mrežnim stranicama  **8. faza (1.-15. srpnja 2016.):** glasovanje za najljepši dojam i pjesmu. |
| **TROŠKOVNIK** | Akontacija/polog (sa čime se pribavljaju materijali za provedbu projekta, plaćaju bankarski, knjigovodstveni i sl. troškovi) – 100,00kn  Papir i toner za printanje radnih i promotivnih materijala – 50,00kn  Sitni materijalni troškovi – 100,00kn  Nabava kompleta 8 novih knjiga po naprtnjači - oko 350,00kn je najjeftiniji komplet- do 500,00 kn (znači, za naše 2 naprtnjače nabavljamo komplet od 16 knjiga u vrijednosti od 700,00 do 1.000,00 kn)  Troškovi dostave – 10,00kn po naprtnjači (znači, za naše 2 naprtnjače plaćamo 20,00 kn dostavu)  Papiri i fotografije za printanje anketa, pohvalnica i izvješća – 50,00kn  UKUPNO: 1320,00 |
| **NAČIN FINANCIRANJA PR.** | Donacijom i školskim sredstvima |
| **NAČIN VREDNOVANJA** | Provođenje ankete među roditeljima i učenicima i njihova analiza; izvješće o provedenom projektu s fotografijama; članci u medijima i na mrežnim stranicama škole; bilješke iz bilježnice dojmova; video i drugi uradci. |
| **NAČIN KORIŠTENJA REZULTATA**  **VREDNOVANJA** | Rezultati će se koristiti za rješavanje eventualnih poteškoća ili uvažavanje prijedloga i savjeta za poboljšanjem te za daljnjim sustavnim poticanjem (obiteljskog) čitanja u našoj školi i u cijeloj Hrvatskoj. Poticat će se obiteljsko okupljanje i druženje u zajedničkoj aktivnosti čitanja i razgovoru o pročitanom. Razvijat će se čitalačke kompetencije djece prema preporučenom modelu školskih knjižničara, poticati stvaranje navike kod cijele obitelji stalnog korištenja knjižnice. |
| **VAŽNOST PROJEKTA** | Kontinuirano opremanje školskih knjižnica novom nelektirnom građom za slobodno čitanje – trajni pokazatelj i vrijednost projekta |